Γιώργος Λάνθιμος

Ο Γιώργος Λάνθιμος (Αθήνα, 27 Μαΐου 1973) είναι Έλληνας σκηνοθέτης του θεάτρου και του κινηματογράφου.Κατάγεται από την Ικαρία. Είναι γιος του μπασκετμπολίστα της ομάδας του Παγκρατίου και παίκτη της Εθνικής Ελλάδος Αντώνη Λάνθιμου, ο σκηνοθέτης αρχικά ακολούθησε τα βήματα του πατέρα του ως καλαθοσφαιριστής της ομάδας του Παγκρατίου ενώ ξεκίνησε τις σπουδές του στη διοίκηση επιχειρήσεων τις οποίες εγκατέλειψε για τον κινηματογράφο. Σπούδασε κινηματογραφική και τηλεοπτική σκηνοθεσία στη Σχολή Σταυράκου στην Αθήνα. Από το 1995 έχει σκηνοθετήσει ταινίες, θεατρικά έργα, videodance, βίντεο κλιπ και αρκετές τηλεοπτικές διαφημίσεις. Ήταν επίσης μέλος της δημιουργικής ομάδας που σχεδίασε την έναρξη και τη λήξη των Ολυμπιακών Αγώνων της Αθήνας το 2004.

 Το 2009, η ταινία του Κυνόδοντας κέρδισε το βραβείο Ένα Κάποιο Βλέμμα (Prix Un Certain Regard) στο Διεθνές Φεστιβάλ Κινηματογράφου Καννών του 2009. Στις 25 Ιανουαρίου του 2011 ανακοινώθηκε πως ο Κυνόδοντας είναι υποψήφιος για το Όσκαρ Ξενόγλωσσης Ταινίας 2010.Στις 10 Σεπτεμβρίου του 2011 τιμήθηκε με το Βραβείο Osella Καλύτερου Σεναρίου στο Φεστιβάλ της Βενετίας για την ταινία Άλπεις.Το 2015 με το Βραβείο Κριτών του Φεστιβάλ Καννών για την ταινία Ο Αστακός και το 2018 με τον Αργυρό Λέοντα στο Φεστιβάλ της Βενετίας, για την ταινία Η Ευνοούμενη. Η συγκεκριμένη ταινία, προτάθηκε επίσης από την Αμερικανική Ακαδημία Κινηματογράφου για 10 Όσκαρ ανάμεσα στα οποία αυτό της καλύτερης ταινίας, καλύτερης σκηνοθεσίας για τον Έλληνα σκηνοθέτη, καλύτερου σεναρίου και καλύτερου πρώτου και δεύτερου γυναικείου ρόλου. Κέρδισε το Όσκαρ πρώτου γυναικείου ρόλου για την ερμηνεία της Ολίβια Κόλμαν.Στις 9 Σεπτεμβρίου 2023, κέρδισε τον Χρυσό Λέοντα στο Κινηματογραφικό Φεστιβάλ Βενετίας, για την ταινία Poor Things με πρωταγωνίστρια την Έμα Στόουν. 1995 Ο βιασμός της Χλόης (μικρού μήκους) 2001 Ο καλύτερός μου φίλος (σκηνοθεσία μαζί με τον Λάκη Λαζόπουλο) 2001 Uranisco Disco (μικρού μήκους) 2005 Κινέττα 2009 Κυνόδοντας 2011 Άλπεις 2015 Ο αστακός 2017 Ο θάνατος του ιερού ελαφιού 2018 Η ευνοούμενη 2019 Nimic (μικρού μήκους) 2022 Βληχή (μικρού μήκους) 2023 Poor Things 2002 D.D.D του Δημήτρη Δημητριάδη, Θέατρο του Νότου (Αμόρε-Δοκιμές) 2004 Blaubart της Dea Loher, Θέατρο Πόρτα 2008 Natura morta in un fosso του Fausto Paravidino, Θέατρο του Νότου (Αμόρε) 2010 Πλατόνοφ του Αντόν Τσέχωφ, Εθνικό Θέατρο (Νέα Σκηνή "Νίκος Κούρκουλος") Έχει σκηνοθετήσει τα βίντεο κλιπ για τα εξής τραγούδια: Στην Πίσω Τσέπη Του Blue Jean - Κατερίνα Κυρμιζή (1996) Η Παραμυθένια - Κατερίνα Κυρμιζή (1997) Ασημένιος Κύκλος - Νίκος Γρηγοριάδης (1997) Στα Ξαφνικά - Xaxakes (1997) Το Τραγούδι Στον Αέρα - Καλλιόπη Βέττα (1997) Δέκα Εντολές - Δέσποινα Βανδή (1997) Μάταια - Μαντώ (1997) Θέλεις Ή Δεν θέλεις - Σάκης Ρουβάς (1998) Υπήρχες Πάντα - Σάκης Ρουβάς (1998) Δεν Έχει Σίδερα Η Καρδιά Σου - Σάκης Ρουβάς (1998) Η Καρδιά Μου - Σάκης Ρουβάς (1998) Woman In White - Αλέξια (1999) Άντεξα - Σάκης Ρουβάς (2000) Baby Asteroid - Leon of Athens (2014) Identikit - Radiohead (2016) (Video Vignette) Έχει σκηνοθετήσει promos για τρεις παραστάσεις του Δημήτρη Παπαϊωάννου: Δράκουλας (1997) "Τραγούδι 99" - Ανθρώπινη Δίψα (1999) For Ever (2001) Έχει σκηνοθετήσει τις εξής διαφημίσεις για την Aegean Airlines: Έλληνες Στο Λονδίνο (2006) Κρέας Ή Ψάρι (2006) Παρίσι (2008) Κάθε Επιβάτης Και Μία Ιστορία (2009) Οι Ενοχλητικοί Διπλανοί (2011) Το 2013, ο Λάνθιμος νυμφεύτηκε μετά από πολύχρονη σχέση την Αριάν Λαμπέντ στο Λονδίνο, σε στενό κύκλο. Επίσημη ιστοσελίδα Γιώργος Λάνθιμος στο Ελληνικό Κέντρο Κινηματογράφου Γιώργος Λάνθιμος στο IMDb